open-index/open-wikipedia-markdown huggingface dataset:
শ্রীশচন্দ্র ঘোষ

**শ্রীশচন্দ্র ঘোষ** (১৮৮৭ - ২ মে, ১৯৪১) একজন বাঙালী সশস্ত্র বিপ্লববাদী। জন্ম বর্ধমান জেলার সুবলদহ গ্রামে, তার পিতার নাম বিরাজকৃষ্ণ ঘোষ।

## ছাত্র রাজনীতি
কাকা বামাচরনের কাছে হুগলী জেলার চন্দননগরে থেকে পড়াশোনা করতেন শ্রীশচন্দ্র ঘোষ। ডুপ্লে স্কুলে পড়াকালীন অধ্যক্ষ বিপ্লবী চারুচন্দ্র রায় এর সান্নিধ্য পান ও স্বদেশচেতনায় উদ্বুদ্ধ হন। ১৯০৫ এর বঙ্গভঙ্গ আন্দোলনে যোগ দেন। ওই বছরই অর্থাভাবে কলেজের পড়া ছেড়ে হিতবাদী পত্রিকায় কাজ শুরু করেন।

## সশস্ত্র বিপ্লবে
হিতবাদী পত্রিকায় কাজ করার সুবাদে তার সাথে বিপ্লবী সখারাম গনেশ দেউস্করের আলাপ হয়। চন্দননগরে তার প্রতিবেশী ও অভিন্নহৃদয় বন্ধু ছিলেন বিপ্লবী রাসবিহারী বসু। তিনি পুলিশের নজর এড়িয়ে রাসবিহারীকে নিরাপত্তা দিয়েছেন বহুবার। অসংখ্য দু:সাহসিক কর্মের হোতা ছিলেন শ্রীশচন্দ্র। বিশ্বাসঘাতক নরেন গোঁসাই কে হত্যার জন্যে আলিপুর সেন্ট্রাল জেলে কানাইলাল দত্তর কাছে রিভলভার পৌঁছে দেওয়া, ডেনহ্যাম হত্যা চেষ্টা, চন্দননগরের অত্যাচারী মেয়র তার্দিভেলকে হত্যা চেষ্টা, রডা কোম্পানির লুন্ঠিত মাউজার পিস্তল ও কার্তুজ বিপ্লবীদের কাছে গোপনে পৌঁছে দেওয়া এবং রাসবিহারী বসু মতিলাল রায়, অমরেন্দ্র চট্টোপাধ্যায়ের সাথে যোগাযোগ ও সংহতি রক্ষা করে সংগঠনকে চালিয়ে নিয়ে যাওয়ার নির্ভরযোগ্য সেনানী ছিলেন বিপ্লবী শ্রীশচন্দ্র। ১৯১০ সাল থেকে ১৯৩৩ পর্যন্ত  অরবিন্দ ঘোষ থেকে শুরু করে দীনেশচন্দ্র মজুমদার, বহু ফেরারি বিপ্লবীকে নিরাপদ আশ্রয়ের ব্যবস্থা করে দিয়েছেন চন্দননগর শহরে। একাজে তার সহায়ক ছিলেন মতিলাল রায়। বহু চেষ্টা করেও ব্রিটিশ পুলিশ শ্রীশচন্দ্রকে ধরতে পারতনা। কারণ তিনি চন্দননগরে ফরাসী উপনিবেশের বাসিন্দা। ফরাসী সরকারের অনুমতি নিয়ে ইংরেজ পুলিশ তার বাড়ির সামনেই পুলিশ ফাঁড়ি বসিয়েছিল, গোয়েন্দা দপ্তরের কাছে নির্দেশ ছিল চন্দননগর থেকে বেরোলেই যেন তাকে গ্রেপ্তার করা হয় তবুও শ্রীশচন্দ্র বহুবার পুলিশের চোখে ধুলো দিয়ে বেনারস, লক্ষ্ণৌ, দিল্লী, সাহারানপুর, লাহোর গেছেন এবং নিরাপদে আস্তানায় ফিরে এসেছেন।

## গ্রেপ্তার
১৯১৫ সালে রাসবিহারীর বিপ্লব প্রচেষ্টা ব্যর্থ হয়, মৃত্যুদন্ড হয় বসন্ত বিশ্বাস সহ আরো তিনজনের। এই ঘটনার শ্রীশচন্দ্র ভেঙ্গে পড়েন। নিতান্ত পারিবারিক কাজে কাকার মেয়ে শরতকুমারীকে হাওড়া স্টেশনে পৌছে দেওয়ার সময় পুলিশের হাতে ধরা পড়েন তিনি। বাস্তবে পলায়নের চেষ্টাও করেননি। পাঁচ বছর কারাবাসের পর প্রথম বিশ্বযুদ্ধর শেষে রয়াল ক্লেমেন্সি ঘোষিত হলে মুক্তি পান।

## শেষ জীবন
মতিলাল রায় নির্মিত প্রবর্তক সংঘের গঠনমূলক কাজে আত্মনিয়োগ করেছিলেন, কিন্তু মতিলাল বিপ্লবপন্থা পরিহার করেন ও পূর্ব সংগৃহীত অস্ত্রাদি নষ্ট করে ফেললে তিনি প্রবর্তক আশ্রম ত্যাগ করে ফটকগোড়ায় থাকতেন। সেখানে বনোয়ারী লাল সাহার বাড়িতে একটি কর্মকেন্দ্র স্থাপন করেছিলেন। রাসবিহারী বসু জাপান থেকে বন্ধু শ্রীশচন্দ্রকে বহু চিঠি লেখেন বিভিন্ন নির্দেশ সহ কিন্তু ব্যর্থতার ফলে শেষ জীবনে এই বিপ্লবী মানসিক ভাবে ভেঙ্গে পড়েছিলেন।

## মৃত্যু
অর্থাভাবে ও একাকী নির্বান্ধব অবস্থায় শ্রীশচন্দ্র ঘোষ ২ মে ১৯৪১ সালে আফিং সেবন করে আত্মহত্যা করেন। তার রচিত পুস্তিকার নাম 'শিক্ষাগুরু প্রসঙ্গে'

## তথ্যসূত্র

বিষয়শ্রেণী:১৮৮৭-এ জন্ম
বিষয়শ্রেণী:১৯৪১-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:বর্ধমানের ব্যক্তি
বিষয়শ্রেণী:পশ্চিমবঙ্গের সামরিক কর্মকর্তা
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:১৯৪১-এ আত্মহত্যা
নিজামপুর সরকারি কলেজ

**নিজামপুর সরকারি কলেজ** বাংলাদেশের চট্টগ্রাম জেলার মীরসরাই উপজেলার একটি সরকারি শিক্ষাপ্রতিষ্ঠান। এটি মীরসরাই উপজেলার একটি স্বনামধন্য শিক্ষা প্রতিষ্ঠান হিসাবে পরিগণিত।

## অবস্থান
বাংলাদেশের চট্টগ্রাম জেলার অন্তর্গত মীরসরাই উপজেলার ওয়াহেদপুর ইউনিয়নের ফরফরিয়া গ্রামে এ কলেজটি অবস্থিত।

## ইতিহাস
১৯৬৪ সালে এটি প্রতিষ্ঠিত হয়।

## পরিচালনা ব্যবস্থা
প্রতিষ্ঠানটি পরিচালনার জন্য জনাব এম ডি এম জালাল উদ্দিন চৌধুরীকে সভাপতি করে ১৫ সদস্যের একটি পরিচালনা পরিষদ রয়েছে।

## শিক্ষক-শিক্ষার্থী
এ কলেজের অধ্যক্ষ অধ্যাপক রঞ্জিত বিশ্বাস। বর্তমানে এ প্রতিষ্ঠানে সাড়ে তিন হাজারেরও অধিক শিক্ষার্থী অধ্যয়নরত আছে।

## অবকাঠামো
ঢাকা-চট্টগ্রাম মহাসড়কের পশ্চিম পাশে ৩০০ শতাংশ জমির উপর কলেজের মূল ভবন প্রতিষ্ঠিত এবং সর্বমোট জমির পরিমাণ ৮.২৮ শতক। ভবন সংখ্যা ০৪ টি (বড়)। কলেজের অধ্যক্ষের জন্য নিজস্ব বাসভবনসহ অধ্যাপকবৃন্দের জন্য আবাসিক ভবন রয়েছে যা পরিত্যক্ত।

## কার্যক্রম
কলেজটি জাতীয় বিশ্ববিদ্যালয়ের অন্তর্ভুক্ত। এ কলেজে সহ-শিক্ষা ব্যবস্থা রয়েছে। এটিতে বর্তমানে বিজ্ঞান, মানবিক ও ব্যবসায় শিক্ষা শাখায় একাদশ-দ্বাদশ শ্রেণীসহ ডিগ্রী (বিএ, বিএসএস, বিবিএস, বিএসসি) এবং অনার্স (হিসাব বিজ্ঞান, ব্যবস্থাপনা) পর্যায়ে পড়াশোনার সুযোগও রয়েছে।

## কৃতিত্ব ও ফলাফল
২০২৩ সালের এইচএসসি পরীক্ষায় অত্র কলেজের পাশের হার ৯২.৪৮% এবং ৯০৬ জন পরীক্ষার্থীর মধ্যে জিপিএ-৫ পেয়েছে ৩০ জন।

## আরও দেখুন
* চট্টগ্রামের কলেজসমূহের তালিকা

## তথ্যসূত্র

## বহিঃসংযোগ

বিষয়শ্রেণী:মীরসরাই উপজেলার শিক্ষাপ্রতিষ্ঠান
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত
বিষয়শ্রেণী:বিএনসিসি-এর কর্ণফুলী রেজিমেন্টের ইউনিট
পিনাকী চট্টোপাধ্যায়

**পিনাকী চট্টোপাধ্যায়** (২৮ মার্চ, ১৯৪৬ ― ২৪ সেপ্টেম্বর, ১৯৮৩) একজন দুঃসাহসী বাঙালি নৌ- অভিযাত্রী ও ক্রীড়াবিদ। মূল নাম ড. পিনাকীরঞ্জন চট্টোপাধ্যায়।

## প্রারম্ভিক জীবন
পিনাকী চট্টোপাধ্যায় দক্ষ ক্রীড়াবিদ ও সাঁতারু ছিলেন। পেশায় কলিকাতা বিজ্ঞান কলেজের শারীরশিক্ষার অধ্যাপক। কলকাতা বিশ্ববিদ্যালয়ে স্পোর্টস মেডিসিন কোর্স চালু করায় সক্রিয় ছিলেন। অভিযানপ্রিয় এই বাঙ্গালী ক্রীড়াবিদ ছিলেন 'এক্সপ্লোরার্স ক্লাবের সদস্য। কলকাতার 'সি এক্সপ্লোরার ইনস্টিটিউট' এর প্রতিষ্ঠাতা। পর পর দুবার কলকাতা বিশ্ববিদ্যালয়ের ব্লু হয়েছিলেন।

## আন্দামান অভিযান

১ ফেব্রুয়ারি ১৯৬৯ সালে কলকাতা মন'ওয়ার জেটি থেকে ভারতীয় নৌসেনার অফিসার লেফটেন্যান্ট এলবার্ট জর্জ ডিউকের সাথে সাধারণ পালহীন কাঠের নৌকায় করে আন্দামানে রওনা দেন তিনি। বিপদসংকুল এই সমুদ্র যাত্রায় তারা কয়েকবার নিখোঁজ হয়ে যান। শেষ পর্যন্ত ৮ মার্চ প্রায় একমাস পরে তারা আন্দামানে পোর্ট ব্লেয়ার, আবের্ডিন জেটিতে পৌছান। তাদের ডিংগি নৌকাটির নাম ছিলো কনোজি আংরে। এই নামকরণ করেছিলেন বিখ্যাত সাঁতারু  মিহির সেন। পিনাকী এই অভিযানের পরে কলকাতা হতে নৌকায় ইন্দোনেশিয়া যাওয়ার পরিকল্পনা করেছিলেন। সেই অভিযান বাস্তবায়িত হওয়ার আগেই তার মৃত্যু হয় দুর্ভাগ্যজনক ভাবে।

## মৃত্যু
পিনাকীর মৃত্যু রহস্যাবৃত। প্রখ্যাত সন্তরনবিদ হয়েও জলে ডুবে তার মৃত্যু হয় ২৪ শে সেপ্টেম্বর, ১৯৮৩।

## তথ্যসূত্র

বিষয়শ্রেণী:১৯৪৬-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:বাঙালি অভিযাত্রী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাঙালি ক্রীড়াবিদ
বিষয়শ্রেণী:বাঙালি সাঁতারু
জাহাজি কালিয়া

**জাহাজি কালিয়া** একধরনের সংরক্ষিত খাবার। প্রাচীন নৌ সফরের সময়ে ব্যবহৃত হত। জাহাজি কালিয়া ঢাকার একটি আদি ও ঐতিহ্যবাহী খাবার। প্রাচীনকালে পাল তোলা জাহাজে ভ্রমণের সময় শুকনো খাবার নিতে হতো যা সহজে নষ্ট হত না। সম্ভবত মধ্যপ্রাচ্য থেকে জাহাজিরা এই খাবারের ধারণা পায়। জয়তুন তেল ব্যবহার করে গরু বা খাসির মাংস থেকে এই কালিয়া তৈরী করা হতো। রাখা হত চিনামাটির পাত্রে। এই খাবার কয়েক মাস পর্যন্ত ভাল থাকত। জাহাজি কালিয়া পরিবেশনে শুধুমাত্র শুকনো কাঠের চামচ ব্যবহার করা হতো। কারণ, ভেজা চামতে মাংস নষ্ট হয়ে যেত। এটা খাওয়া হত বাখরখানি রুটি দিয়ে। 

## তথ্যসূত্র

বিষয়শ্রেণী:খাদ্য
বিষয়শ্রেণী:পুরান ঢাকা
বিষয়শ্রেণী:ঢাকার ইতিহাস
কোটোকো জনগোষ্ঠী

**কোটোকো জনগোষ্ঠী** এমসার, মোরিয়া, বারা ও মাকারি নামেও পরিচিত, একটি নৃ-গোষ্ঠী যারা উত্তর ক্যামেরন, চাদ এবং নাইজেরিয়ায় বাস করে। কোটোকো জনগোষ্ঠীর অধিকাংশ লোক ক্যামেরন বাস করে। এরা চাদিক জনগোষ্ঠীর থেকে এসেছে। এদের মাতৃভাষা লাগওয়ান (কোট)। অধিকাংশ কোটোকো সুন্নি মুসলমান, তবে কিছু অংশ ইসলাম ধর্মের বিভিন্ন মতবাদ ভিত্তিক শাখার অনুসারী যেমন ইবাধি, আহমাদি, ইয়াজিদি, দ্রুজ এবং খারিজি। ১০% এর মত জনগণ ইভানজেলিক্যাল মতানুসারী। ১৫ শতকে এরা কোটোকো রাজ্য প্রতিষ্ঠা করে।

## তথ্যসূত্র

## বহিঃসংযোগ
* Global Payers Digest. Daily Topic for February 22, 2008. Muslim Kotoko People 
* The Secret Of The Putchu Guinadji

বিষয়শ্রেণী:ক্যামেরুনের জাতিগোষ্ঠী
বিষয়শ্রেণী:চাদের জাতিগোষ্ঠী
বিষয়শ্রেণী:নাইজেরিয়ার জাতিগোষ্ঠী
বিষয়শ্রেণী:অসম্পূর্ণ
বারবার

**বারবার** হচ্ছে সুদানের উত্তর অংশের একটি শহর। শহরটি নীল নদ রাজ্যে অবস্থিত যা আটবারা থেকে ৫০ কি.মি. উত্তরে আটবারা নদী এবং নীল নদের মিলনস্থলে অবস্থিত।

## একনজরে
শহরটি পুরাতন ক্যারাভান পথের সূচনা বিন্দু যা নুবিয়ান মরুভুমির মধ্য দিয়ে সাউকিন এর কাছে লোহিত সাগরে গিয়ে শেষ হয়েছে। অটোমান সাম্রাজ্যের বিরুদ্ধে প্রথম প্রতিরোধ এই শহরে শুরু হয়েছিলো। এই শহরের প্রধান অধিবাসী হচ্ছে জাআলিন জনগোষ্ঠীর লোক। অল্প কিছু আবাবদা গোত্রের লোক বাস করে।

১৮৬১ সালে ইংরেজ অভিযাত্রী স্যামুয়েল বেকার **আলবার্টা নিয়ানজা হ্রদ** আবিষ্কারের পথে বারবার শহর অতিক্রম করেন। সুদানের শহর গুলোর মধ্যে বারবার অন্যতম যেখানে আধুনিক শিক্ষা ব্যবস্থা আছে। অনেক বয়স্ক নেতা বারবার উচ্চ বিদ্যালয়ে শিক্ষা গ্রহণ করেছেন।

## তথ্যসূত্র

বিষয়শ্রেণী:সুদানের শহর
বাবল সর্ট

**বাবল সর্ট** (ইংরেজিঃ Bubble sort) সর্টিং অ্যালগোরিদমগুলোর মধ্যে সবচেয়ে সহজ এবং ছোট অ্যালগোরিদম।

300px|থাম্ব|বাবল সর্ট ব্লক চিত্র
এই অ্যালগোরিদমে যে প্রক্রিয়াটি অনুসরণ করা হয় তা হল প্রথমে একটি অ্যারের উপাদান নির্দিষ্ট করে ধরে নেওয়া হয়। তারপর সেই অ্যারের উপাদানের সাথে অন্যান্য উপাদানগুলোকে তুলনা করা হয়। যদি পাশাপাশি উপাদান দুটির মধ্যে আগের উপাদানটি যদি পরেরটির চেয়ে বড় হয় (ছোট থেকে বড় ক্রমে সাজানোর জন্য) অথবা ছোট হয় (বড় থেকে ছোট ক্রমে সাজানোর জন্য) তাহলে উপাদান দুটির পারস্পরিক স্থান পরিবর্তন (swap) করা হয়। এভাবে সবগুলো উপাদান একবার করে নিয়ে যতক্ষণ পর্যন্ত উপাদানগুলোর পারস্পরিক স্থান পরিবর্তন হবে ততক্ষণ পর্যন্ত একই কাজের পুনরাবৃত্তি করা হয়।পারস্পরিক স্থান পরিবর্তন না হওয়ার মানে হল অ্যারেটির সর্টিং হয়ে গেছে।

## বিশ্লেষণ
300px|থাম্ব|ডান| বাবল সর্ট এর উদাহরণ

মনে করি, একটি অ্যারের উপাদানগুলো যথাক্রমে "5 1 4 2 8", এবং এই উপাদানগুলোকে ছোট থেকে বড় ক্রমে সাজাতে হবে । প্রতি ধাপে, **গাঢ়** উপাদান গুলোর মধ্যে তুলনা করা হবে ।
এর জন্য তিনটি ধাপ প্রয়োজন ।
;প্রথম ধাপ:
( **5** **1** 4 2 8 ) \to ( **1** **5** 4 2 8 ), এখানে, প্রথম দুটি উপাদানের মধ্যে তুলনা করবে, এবং যেহেতু 5 > 1 সেহেতু স্থান পরিবর্তন করবে। 
( 1 **5** **4** 2 8 ) \to ( 1 **4** **5** 2 8 ), যেহেতু 5 > 4 সেহেতু স্থান পরিবর্তন করবে.। 
( 1 4 **5** **2** 8 ) \to ( 1 4 **2** **5** 8 ), যেহেতু 5 > 2 সেহেতু স্থান পরিবর্তন করবে। 
( 1 4 2 **5** **8** ) \to ( 1 4 2 **5** **8** ), এখন, যেহেতু (8 > 5), সেহেতু স্থান পরিবর্তন করবে না।
;দ্বিতীয় ধাপ:
( **1** **4** 2 5 8 ) \to ( **1** **4** 2 5 8 )
( 1 **4** **2** 5 8 ) \to ( 1 **2** **4** 5 8 ), যেহেতু 4 > 2 সেহেতু স্থান পরিবর্তন করবে। 
( 1 2 **4** **5** 8 ) \to ( 1 2 **4** **5** 8 )
( 1 2 4 **5** **8** ) \to ( 1 2 4 **5** **8** )
এখন, এই উপাদানগুলো ক্রমানুসারে আছে,কিন্তু অ্যালগোরিদমটি অ্যারের উপাদানগুলো সর্ট হয়েছে বা ক্রমানুসারে আছে কি না সেটা নিশ্চিত নয়। উপাদানগুলো ক্রমানুসারে আছে সেটা নির্ধারণ করার জন্য উপাদানগুলোর স্থান পরিবর্তন না করে পুনরায় একটি **পূর্ণাঙ্গ** ধাপের দরকার হয় ।
;তৃতীয় ধাপ:
( **1** **2** 4 5 8 ) \to ( **1** **2** 4 5 8 )
( 1 **2** **4** 5 8 ) \to ( 1 **2** **4** 5 8 )
( 1 2 **4** **5** 8 ) \to ( 1 2 **4** **5** 8 )
( 1 2 4 **5** **8** ) \to ( 1 2 4 **5** **8** )

## অ্যালগোরিদম

```
function bubble_sort (array, length) 
{
    var i, j;
    for(i from 0 to length-1)
    {
        for(j from 0 to length-1-i)					
        {
	    if (array[j] > array[j+1])
            swap(array[j], array[j+1])
        }
    }
}
```


## সি কোড


```c
typedef int element[MAX];
 void bubble_sort(element t) 
 {
	int i, j, tmp;
 	for(i = 1; i < MAX; i++)
 		for(j = 0; j < MAX-i; j++)
 			if(t[j] > t[j+1])										   
			{
 				tmp = t[j+1];
 				t[j+1] = t[j];
 				t[j] = tmp;
 			}
 }
```


বিষয়শ্রেণী:কম্পিউটার বিজ্ঞান
বিষয়শ্রেণী:সর্টিং অ্যালগোরিদম
বিষয়শ্রেণী:অসম্পূর্ণ
বেফিকরে

***বেফিকরে*** (, ) হচ্ছে ২০১৬ সালে মুক্তিপ্রাপ্ত একটি প্রণয়ধর্মী হাস্যরসাত্মক  হিন্দি চলচ্চিত্র। যশরাজ ফিল্মসের ব্যানারে চলচ্চিত্রটি লেখা, পরিচালনা করেছেন আদিত্য চোপড়া। মুখ্য চরিত্রে অভিনয় করেছেন রণবীর সিং এবং বানী কাপুর। চলচ্চিত্রটি প্যারিস এবং মুম্বাই শহরে ৫০ দিনে শ্যুটিং করা হয়েছে। ৯ ডিসেম্বর ২০১৬ সালে বিশ্বব্যাপী চলচ্চিত্রটি মুক্তি দেওয়া হয় এবং মুভিটি ব্যবসা সফল হতে ব্যর্থ। হয়

## কাহিনীইঙ্গিত
বেফিকরে হচ্ছে এক বেপরোয়া প্রেমের গল্প। দিল্লীর যুবক ধারাম কাজের সন্ধানে প্যারিসে চলে আসে। প্যারিসে ফ্রান্সে জন্ম ভারতীয় যুবতী শাইরার সংগে তার পরিচয় হয়। উথান পতনের মাধ্যমে তারা অনুধাবন করে যে ভালোবাসা হচ্ছে বিশ্বাস, আস্থার ব্যাপার।

## অভিনয়ে
*রণবীর সিং - ধারাম গুলাতি
*বানী কাপুর - শাইরা গিল
*আরমান রালহান - এনি
*জুলি অরডোন - ক্রিস্টিন

## তথ্যসূত্র

## বহিঃসংযোগ
*
*

বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০১৬-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:ভারতীয় প্রণয়ধর্মী চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:যশ রাজ ফিল্মসের চলচ্চিত্র
বিষয়শ্রেণী:প্যারিসের পটভূমিতে চলচ্চিত্র
বিষয়শ্রেণী:প্যারিসে ধারণকৃত চলচ্চিত্র
বিষয়শ্রেণী:আদিত্য চোপড়া পরিচালিত চলচ্চিত্র
আব্দুল হাদী

**আবুল হোসেন মোহাম্মদ আব্দুল হাদী** বা **এ এইচ এম আব্দুল হাদী** (জন্ম ৬ জুন ১৯৩০) বাংলাদেশ আওয়ামী লীগের একজন রাজনীতিবিদ ও রাজশাহী সিটি কর্পোরেশনের প্রথম মেয়র। তিনি ১৯৭০ সালে পাকিস্তান সাধারণ পরিষদ নির্বাচনে রাজশাহী থেকে নির্বাচিত হন।

## প্রারম্ভিক জীবন
আব্দুল হাদী ১৯৩০ সালের ৬ জুন রাজশাহীতে জন্মগ্রহণ করেন। তার পিতার নাম আব্দুল গফুর এবং মাতা ফাতেমা খাতুন। তার দাদার নাম বুধু মন্ডল। তিনি ১৯৪৮ সালে রাজশাহী লোকনাথ স্কুল থেকে মাধ্যমিক পাশ করেন। ১৯৫২ সালে তিনি রাজশাহী কলেজ থেকে উচ্চ মাধ্যমিক এবং একই কলেজ থেকে ১৯৫৪ সালে বিএসসি ডিগ্রি সম্পন্ন করেন। ১৯৫৫ সালে রাজশাহী বিশ্ববিদ্যালয়ে প্রথমবারের মতো আইন বিভাগ চালু হলে তিনি সেখানে ভর্তি হন।

## রাজনৈতিক জীবন
আব্দুল হাদী ১৯৫৬ সালে ছাত্রাবস্থায় রাজশাহী পৌর নির্বাচনে কমিশনার হিসেবে নির্বাচিত হন। মূলত এখান থেকেই তার রাজনৈতিক জীবন শুরু হয়। পৌর কমিশনারদের ভোটে তিনি রাজশাহী পৌর ভাইস চেয়ারম্যান এবং পরবর্তিতে ১৯৫৮ সালে ভারপ্রাপ্ত চেয়ারম্যান হিসেবে দায়িত্ব পালন করেন। ১৯৬০ সালে দেশে সামরিক আইন জারি করা হলে সামরিক বাহিনীর অধীনে তাকে জেলা পরিষদের সদস্য মনোনীত করা হয়। ১৯৬১ সালে জেলা ক্রীড়া সমিতির সাধারণ সম্পাদক হিসেবেও দায়িত্ব পালন করেন।

১৯৬৭ সালে আবুল হাসনাত মোহাম্মদ কামারুজ্জামানের সহযোগিতায় আওয়ামী লীগের রাজনীতিতে সক্রিয় হন এবং একই বছর তিনি সদর মহাকুমা আওয়ামী লীগের সাধারণ সম্পাদক হন। ১৯৭০ সালে শেখ মুজিবুর রহমান কর্তৃক প্রাদেশিক এসেম্বলির এমপিএ মনোনীত হন এবং ১৯৭০ এর পাকিস্তানের সাধারণ নির্বাচনে রাজশাহী থেকে সংসদ সদস্য নির্বাচিত হন।

বাংলাদেশের তৎকালীন রাষ্ট্রপতি হুসেইন মুহাম্মদ এরশাদ ১৯৮৭ সালে রাজশাহী পৌর কর্পোরেশনকে রাজশাহী সিটি কর্পোরেশন হিসেবে পুনর্গঠন করার সিদ্ধান্ত নিলে আব্দুল হাদীকে রাজশাহী পৌর কর্পোরেশনের প্রথম প্রশাসক নির্বাচিত করেন। পরবর্তিতে ১৯৮৮ সালে তিনি রাজশাহী সিটি কর্পোরেশনের প্রথম মেয়র নির্বাচিত হন।

## বাংলাদেশের স্বাধীনতা যুদ্ধে অবদান
১৯৭১ সালে রাজশাহীতে আব্দুল হাদীকে প্রধান করে সর্বদলীয় সংগ্রাম পরিষদ গঠন করা হয়। এছাড়াও তিনি রাজশাহীর অধীনস্থ মহাকুমা সমূহের দেখাশোনার দায়িত্বও পালন করেন। ১৯৭১ সালের জুন মাসে রাজশাহীতে পানিপিয়া ট্রেইনিং ক্যাম্প স্থাপন করা হলে তিনি সেখানকার ক্যাম্প ইন চার্জ হিসেবে দায়িত্ব পালন করেন এবং মুক্তিযোদ্ধাদের সংগঠিত করতে কাজ করেন।

১৯৭২ সালে স্বাধীন বাংলাদেশে বৈদেশিক সহায়তার জন্য আনিত ত্রাণসমূহ বণ্টন এবং ব্যবস্থাপনার জন্য রেড ক্রিসেন্টের আঞ্চলিক কমিটি করা হলে তিনি সেখানে চেয়ারম্যানের দায়িত্ব পালন করেন এবং ত্রাণ বিতরন এবং ব্যবস্থাপনায় কাজ করেন।

## ব্যক্তিগত জীবন
আব্দুল হাদী ১৯৭৩ সালে রাজশাহীর প্রথম জাতীয় দৈনিক রাজশাহী বার্তা’র সম্পাদক হিসেবে কাজ করেন। ১৯৯০ সালে রাজশাহীর পাবলিক প্রসিকিউটর হিসেবে দায়িত্ব পান। ব্যক্তিগত জীবনে তিনি কাজী মনুয়ার সুলতানার সাথে বিবাহ বন্ধনে আবদ্ধ হন। এই দম্পতির চার সন্তান রয়েছে।

## তথ্য সূত্র

বিষয়শ্রেণী:রাজশাহী কলেজের প্রাক্তন শিক্ষার্থী
বিষয়শ্রেণী:রাজশাহী জেলার রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৩০-এ জন্ম
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী সাংবাদিক
বিষয়শ্রেণী:বাংলাদেশের মুক্তিযোদ্ধা
বিষয়শ্রেণী:রাজশাহী সিটি কর্পোরেশনের মেয়র
বাণী কাপুর

**বাণী কাপুর** (জন্ম: ২৩ আগস্ট ১৯৮৮) একজন ভারতীয় অভিনেত্রী এবং সাবেক মডেল।দিল্লীতে জন্মগ্রহণকারী বাণী ইন্দিরা গান্ধী জাতীয় উন্মুক্ত বিশ্ববিদ্যালয় থেকে ট্যুরিজম স্টাডিসের উপর সম্মান ডিগ্রী অর্জন করেছেন। বাণী ২০১৩ সালে পরিণীতি চোপড়া এবং সুশান্ত সিং রাজপুত এর সঙ্গে তার প্রথম চলচ্চিত্র 'শুধ দেশী রোমান্সে' অভিনয় করেন।

৫৯ তম ফিল্মফেয়ার পুরস্কারে বাণী শ্রেষ্ঠ নবাগত অভিনেত্রীর পুরস্কার লাভ করেন। তিনি তামিল চলচ্চিত্র 'আহা কল্যাণম' এ অভিনয় করেন, যা ব্যবসায়িকভাবে সফল হয়। ২০১৬ সালে বানী অভিনীত চলচ্চিত্র *[[বেফিকরে]]* মুক্তি পায়।

## জীবনী এবং ক্যারিয়ার
কাপুরের পিতা একজন কাঠ রপ্তানী ব্যবসায়ী এবং মাতা শিক্ষিকা থেকে মার্কেটিং এক্সিকিউটিভ হন। বাণী দিল্লীর অশোক বিহারের 'মাতা জ্যায় কর পাবলিক স্কুল' এ পড়েছেন। পরে ইন্দিরা গান্ধী ন্যাশনাল ওপেন ইউনিভার্সিটিতে পড়েন, এখান থেকে তিনি ট্যুরিজম স্টাডিস বিষয়ে ব্যাচেলর ডিগ্রী পাশ করেন। এরপর বাণী জয়পুরে ওবেরয় হোটেল এন্ড রিসোর্টস এ ইন্টার্ন করেন এবং আইটিসি হোটেলে কাজ করেন। তিনি এলিট মডেল ম্যানেজমেন্টে মডেলিং এর জন্য যান। বাণী পরে যশ রাজ ফিল্মসের সঙ্গে তিনটি ফিল্ম ডিল স্বাক্ষর করেন। শুধ দেসী রোমান্স নামে ২০১৩ সালে একটি হিন্দি চলচ্চিত্র মুক্তি পায় এবং বাণী অডিশনের মাধ্যমে টিকে যান চলচ্চিত্রটিতে অভিনয়ের জন্য, তিনি সুশান্ত সিং রাজপুত এবং পরিণীতি চোপড়া এর সঙ্গে সহশিল্পী হিসেবে অভিনয় করেন। চলচ্চিত্রটিতে বিয়ে ছাড়াই এক্ত্রবাসের বিষয় দেখানো হয় এবং চলচ্চিত্র-সমালোচকদের দ্বারা চলচ্চিত্রটি পজিটিভ রিভিউ পায় আর বাণীর চরিত্র 'তারা' ভালোই প্রশংসিত হয়। বলিউড নিয়ে খবর প্রকাশকারী ওয়েবসাইট 'কোইমোই' এবং ইংরেজি পত্রিকা 'দ্য টাইমস অব ইন্ডিয়া' বাণী সম্পর্কে ভালো মন্তব্য করে।" শুধ দেসী রোমান্স ৪৬ কোটি রুপী আয় করেছিল।  ৫৯তম 'ফিল্মফেয়ার পুরস্কার' (২০১৪)এ বাণী সেরা নবাগতার পুরস্কার জয় করেছিলেন। এরপর যশ রাজ ফিল্মসের ব্যানারে নির্মিত 'আহা কল্যাণম' (তামিল) চলচ্চিত্রে বাণী মুখ্য ভূমিকায় ছিলেন।

## চলচ্চিত্র

## তথ্যসূত্র

## বহিঃসংযোগ

* 

বিষয়শ্রেণী:দিল্লীর অভিনেত্রী
বিষয়শ্রেণী:১৯৮৮-এ জন্ম
বিষয়শ্রেণী:ভারতীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় মডেল
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:পাঞ্জাবি ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:দিল্লির অভিনেত্রী
বিষয়শ্রেণী:জি সিনে পুরস্কার বিজয়ী
বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
বিষয়শ্রেণী:পাঞ্জাবি হিন্দু
বিষয়শ্রেণী:ভারতীয় ওয়েব ধারাবাহিক অভিনেত্রী
বিষয়শ্রেণী:পাঞ্জাবি নারী
বিষয়শ্রেণী:ফিল্মফেয়ার পুরস্কার বিজয়ী
স্টাইলাস

[thumb|250px|মোমফলক ও স্টাইলাস হাতে মহিলা - [পম্পেই|পম্পেই'এ প্রাপ্ত ছবি]]
thumb|250px|রোমান স্টাইলাস ও মোমফলক
**স্টাইলাস** বা **স্টিলাস** (রোমান হরফ - *Stylus*; বহুবচনে *Styli*; *স্টিলি' DC') হল শক্ত পদার্থে তৈরি একধরনের সূঁচালো কাঁটাবিশেষ। প্রাচীনকালে বিভিন্ন [[ধ্রুপদি সভ্যতা|ধ্রুপদী সভ্যতায়]] এই ধরনের কাঁটা লেখার কাজে DC Baby ব্যাপকভাবে ব্যবহৃত হত। এইধরনের লিখনসামগ্রী সাধারণত [[লোহা]], [[ব্রোঞ্জ]], [[হাড়]] বা [[হাতির দাঁত]] দিয়ে তৈরি হত; কখনও কখনও [[রুপো|রুপোর]] তৈরি স্টাইলাসও ব্যবহৃত হত। সাধারণত এর সাহায্যে [[মোমফলক|মোমফলকের]] (এক বিশেষধরনের মূলত কাষ্ঠনির্মিত ফলক, যার উভয় পৃষ্ঠে মোম মাখানো থাকত) উপর লেখা হত। স্টাইলাসের ছুঁচলো মুখ দিয়ে মোমফলকের মোমের উপর আঁচড় কেটে কেটে বিভিন্ন বর্ণ ফুটিয়ে তোলা হত। স্টাইলাসের পিছনের দিকটি হত সাধারণত চামচের মতো চ্যাপ্টা আকৃতির। লিখতে লিখতে কোনও ভুল হলে এই চ্যাপ্টা পিছনের দিক দিয়ে ঘষে মোমফলকের উপরের মোমের আস্তরণকে আবার মসৃণ করে তার উপর আঁচড় কেটে লেখা মুছে ফেলা চলত। প্রাচীনযুগের বহু চিত্রেই স্টাইলাসের প্রতিরূপ দেখতে পাওয়া যায়। তাছাড়া স্টাইলাসের অনেক নিদর্শনও খুঁজে পাওয়া গেছে, যেগুলি বর্তমানে বিভিন্ন সংগ্রহশালায় সংরক্ষিত আছে।

==তথ্যসূত্র== 


==আরও পড়ুন==
* Otto Mazal: *Griechisch-römische Antike* (= *Geschichte der Buchkultur.* Bd. 1). Akademische Druck- und Verlags-Anstalt, Graz 1999, . (*জার্মান*)
* Verena Schaltenbrand Obrecht: *Wie wurden eiserne Stili in römischer Zeit hergestellt und verziert?* In: Renate Ebersbach, Alex R. Furger (Hrsg.): *Mille Fiori. Festschrift für Ludwig Berger zu seinem 65. Geburtstag* (= *Forschungen in Augst* 25). Römermuseum, Augst 1998, , S. 201–205. (*জার্মান*)
* Verena Schaltenbrand Obrecht: *Stilus.* (= *Forschungen in Augst* 45, 1-2). Augst 2012, . (*জার্মান'')

বিষয়শ্রেণী:লিখন
বিষয়শ্রেণী:লেখনী
আবুল খায়ের লিটু

**আবুল খায়ের লিটু** বাংলাদেশের একজন বিশিষ্ট ব্যবসায়ী যিনি দেশের পুরোধা সাংস্কৃতিক সংগঠক ব্যক্তিত্ব হিসেবে স্বীকৃত। তিনি স্বপ্রতিষ্ঠিত সাহিত্য-সাংস্কৃতিক প্রতিষ্ঠান বেঙ্গল ফাউন্ডেশনের চেয়ারম্যান।

## জীবন বৃত্তান্ত
আবুল খায়ের লিটু ৭ অক্টোবর ১৯৫০ সালে ঢাকা জেলার কেরাণীগঞ্জ উপজেলার কলাতিয়া ইউনিয়নের আলীনগর গ্রামে জন্ম গ্রহণ করেন।

## বিশেষ অবদান
দীর্ঘ দিন নিভৃতে কাজ করে চললেও ২০১২ খ্রিষ্টাব্দে শাস্ত্রীয় সঙ্গীতের মহোৎসব আয়োজনের মধ্য দিয়ে তিনি জনসমগ্রে আবির্ভূত হন। তার চাচা বাংলাদেশের জাতীয় অধ্যাপক আবদুর রাজ্জাকের আদর্শে উদ্বুদ্ধ আবুল খায়েরের স্বপ্ন একটি সংস্কৃতিমনা জাতি গঠন। তার ‘আগামীর ঢাকা’ প্রকল্প একটি জলযোগাযোগ ভিত্তিক যাতায়াত ব্যবস্থা যা প্রায় দুই কোটিলোকের মহানগর ঢাকার অবর্ণনীয় ট্রাফিক সমস্যা সমাধানে সক্ষম হবে বলে তিনি বিশ্বাস করেন।
থাম্ব|আবুল খায়ের ঢাকার ট্রাফিক সমস্যা সমাধানে জলযোগাযোগ ব্যবস্থার পরিকল্পনা ব্যাখ্যা করছেন

## বেঙ্গল ফাউন্ডেশন
তিনি ১৯৯০ খ্রিষ্টাব্দে বেঙ্গল ফাউন্ডেশন প্রতিষ্ঠা করেন। বেঙ্গল ফাউন্ডেশন বাংলাদেশের শিল্প-সাহিত্য ও সংস্কৃতির উন্নয়নে ছোট-বড় নানামুখী কর্মসূচী গ্রহণ করেছে। বেঙ্গল ফাউন্ডেশনের প্রতিষ্ঠানসমূহের মধ্যে রয়েছে বেঙ্গল গ্যালারি অব ফাইন আর্টস, এস এম সুলতান বেঙ্গল আর্ট কলেজ, সফিউদ্দিন বেঙ্গল প্রিন্ট মেকিং স্টুডিও, বেঙ্গল পরম্পরা সংগীতালয়, বেঙ্গল পাবলিকেশনস্‌, জ্ঞানতাপস আবদুর রাজ্জাক এবং ইনস্টিটিউট ফর আর্কিটেকচার, ল্যান্ডস্কেপস অ্যান্ড সেটেলমেন্টস। বেঙ্গল ফাউন্ডেশন কর্তৃক প্রকাশিত নানা পত্র-পত্রিকার মধ্যে রয়েছে *[[কালি ও কলম]]* যা ঢাকা এবং কলকাতা থেকে একযোগে প্রকাশিত হয়। ঢাকার অদূরে সাভারে ৫০ একর জমির ওপর তিন লাখ বর্গফুট এলাকার একটি জাদুঘর নির্মাণের কাজ এগিয়ে চলছে। এছাড়া বংশী নদের তীরে একটি নৌকা জাদুঘর স্থাপনের কাজও অগ্রসরমান।

## বহিঃসংযোগ
* আবুল খায়ের লিটুর সাক্ষাৎকার

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশী ব্যবসায়ী
বিষয়শ্রেণী:জীবিত ব্যক্তি
বিষয়শ্রেণী:১৯৫০-এ জন্ম
বিষয়শ্রেণী:ঢাকার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
শী কেইম টু স্টেই

***শী কেইম টু স্টেই*** (, ল'এঁভিতে, ) সিমোন দ্য বোভোয়ার রচিত একটি ফরাসী উপন্যাস যেটি ১৯৪৩ সালে প্রকাশিত হয়। এই উপন্যাসটি সিমোনের ও জঁ-পল সার্ত্র্‌ এর সঙ্গে ওলগা কোসাকিওইজ এবং ওয়ান্ডা কোসাকিওইজ এর সম্পর্কের চিত্রায়ন।

## কাহিনীখণ্ড
দ্বিতীয় বিশ্বযুদ্ধ চলাকালীন সময় ফ্রাঁসোয়া নামের এক নারী পিয়ারে নামক এক পুরুষের সাথে এক সঙ্গে বসবাস করছেন বিয়ে ছাড়াই, তবে পিয়ারের সঙ্গে ফ্রাঁসোয়ার সম্পর্কে ফাটল ধরে যখন ফ্রাঁসোয়ার বান্ধবী জেভিয়ার তাদের বাসায় বসবাস করা শুরু করে। উপন্যাসটি বিভিন্ন মতবাদ যেমন অস্তিত্ববাদ এর রুপ স্বাধীনতা, ভয়, উদ্বিগ্নতা এবং অপরতা নিয়ে আলোচনা করে।

## চরিত্রসমূহ
* ফ্রাঁসোয়া – সিমোন দ্য বোভোয়ারকেই মনে করা হয়
* পিয়ারে – জঁ-পল সার্ত্র্‌কে মনে করা হয়
* জেভিয়ার – ওলগা কোসাকিওইজ এবং ওয়ান্ডা কোসাকিওইজ এর চরিত্রের সংমিশ্রণ মনে করা হয়

## আরও দেখুন
*সিমোন দ্য বোভোয়ার
**[[দ্য ম্যান্ডারিন্স]]*
**[[দ্বিতীয় লিঙ্গ]]*
*জঁ-পল সার্ত্র্‌

## তথ্যসূত্র

বিষয়শ্রেণী:১৯৪৩-এর উপন্যাস
বিষয়শ্রেণী:সিমোন দ্য বোভোয়ার উপন্যাস
বিষয়শ্রেণী:ফরাসি আত্মজীবনীমূলক উপন্যাস
বিষয়শ্রেণী:২০-শ শতাব্দীর ফরাসি উপন্যাস
বিষয়শ্রেণী:অস্তিত্ববাদী উপন্যাস
বিষয়শ্রেণী:প্যারিসে উপন্যাস সেট
বিষয়শ্রেণী:আত্মপ্রকাশকারী উপন্যাস
সেগ্রাতের মসজিদ

**সেগ্রাতের মসজিদ** ( *মস্কেয়া দি সেগ্রাতে*) **মসজিদ আল রহমান ** নামেও পরিচিত। রোম মসজিদের পর ইতালিতে সর্বাধিক গুরুত্বপূর্ণ মসজিদ হিসেবে এই সেগ্রাতের মসজিদটি মুসলিম সম্প্রদায়ের নিকট সম্মানিত হয়ে আসছে। ১৩০০ সালে ইতালিতে লুচেরা সব মসজিদ ধ্বংস করার পর আর কোন গম্বুজ ও মিনারসহ মসজিদ ছিলো না। সে হিসেবে আধুনিক ইতালিতে সেগ্রাতের মসজিদ হলো প্রথম গম্বুজ ও মিনারওয়ালা মসজিদ।

## অবস্থান
সেগ্রাতের মসজিদটি ইতালির সেগ্রাতে অবস্থিত, যা *মিলানো দুয়ে* শহরতলীর সীমানার খুব কাছে।

## ইতিহাস
১৯৮৮ সালে ২৮শে মে তারিখে এই মসজিদ উদ্ভোধন করা হয়। মসজিদটি সাংস্কৃতিক সংগঠন "মুসলিম সেন্টার ফর মিলান এবং লমবার্ডি"-এর ওপর নির্ভরশীল। এই তথ্য ইতালির সবচেয়ে গুরুত্বপূর্ণ মুসলিম ম্যাগাজিন *Il messaggero dell'Islam* ("ইসলামের বার্তাবাহক") প্রথম প্রকাশ করে। ধর্মীয় এবং সামাজিক দৃষ্টিতে মসজিদটি মুসলিম সম্প্রদায়ের অনেক প্রভাব বিস্তার করে আছে।

## গঠনশৈলী
সেগ্রাতের মসজিদটির বিশেষত্ব হলো এর মিনার ও গম্বুজ। সাধারণত ইতালির মসজিদে মিনার ও গম্বুজ কম থাকে। মিনারটি চারটি স্তম্ভের উপর অবস্থিত। আধুনিক স্থাপত্যরীতিতে এই মসজিদের অবকাঠামো নির্মাণ করা হয়েছে।

## কার্যক্রম
ইতালির মুসলিমদের কাছে এই মসজিদ অত্যন্ত গুরুত্বপূর্ণ। মসজিদটি সপ্তাহে প্রতিদিন খোলা থাকে। এখানে প্রতিদিন পাঁচ বার নামায পড়া হয়। এছাড়া শুক্রবার ও বিশেষ দিনগুলোতে অতিরিক্ত কার্যক্রম গ্রহণ করা হয়।

## আরো দেখুন
* ইতালির মসজিদ
* ফ্রান্সের মসজিদ‎
* অস্ট্রিয়ার মসজিদ‎

## তথ্যসূত্র

বিষয়শ্রেণী:ইতালির মসজিদ
বিষয়শ্রেণী:ইউরোপের মসজিদ
বিষয়শ্রেণী:১৯৮৮-এ সম্পন্ন মসজিদ
বিষয়শ্রেণী:গম্বুজসহ মসজিদ
ফেরদৌস জামে মসজিদ

**ফেরদৌসের জামে মসজিদ** ( ) ইরানের অন্যতম প্রাচীন একটি মসজিদ। ধারণা করা হয় ইরানের প্রাচীন শহর *টুন *এর মূল কেন্দ্র এখানেই ছিলো। মসজিদটি ফেরদৌসের অন্যতম বড় জুমা নামাযের মসজিদ। অসাধারণ স্থাপত্যশৈলীর কারণে এই মসজিদটি একটি দর্শনীয় স্থান হিসেবে পরিচিত।

## অবস্থান
ফেরদৌস জামে মসজিদ ইরানের দক্ষিণ খোরাসান প্রদেশের ফেরদৌসে অবস্থিত। স্থানের নামের সাথে মিলিয়ে মসজিদের নামকরণ করা 
হয়েছে।
## দরদালান

## ইতিহাস
ফেরদৌস জামে মসজিদের প্রতিষ্ঠাকাল নিয়ে গবেষকদের মধ্যে বিভিন্ন ধরনের মতামত প্রচলিত আছে। বেশিরভাগ গবেষকের বিশ্বাস এই যে,  আনুমানিক একাদশ শতাব্দীতে মসজিদটি সেলজুক রাজবংশের আমলে তৈরী করা হয়েছিলো।  কিন্তু কিছু গবেষক মনে করেন যে, এটি নির্মিত হয়েছিল সপ্তম শতাব্দীতে। দক্ষিণ দিকের ছাদ ও খিলানের নকশা দেখে মনে হবে এর সাথে জুজুন ও গোনাবাদের মসজিদের সাদৃশ্য রয়েছে। মসজিদের কিছু কারুকাজ টাইলস ও ইটের সাহায্যে করা হয়েছে, যা অনেকটা খোরাসানি মসজিদের মত দেখতে। খোরাসানি মসজিদ কাজার আমলে নির্মিত হয়েছিলো।

## কার্যক্রম
মসজিদটি ইসলামের শিয়া বিশ্বাস অনুযায়ী পরিচালিত হয়। মসজিদটি সপ্তাহে প্রতিদিন খোলা থাকে। এখানে প্রতিদিন পাঁচ বার নামায পড়া হয়। এছাড়া শুক্রবার ও বিশেষ দিনগুলোতে অতিরিক্ত কার্যক্রম গ্রহণ করা হয়।

## আরও দেখুন
* সেগ্রাতের মসজিদ
* আল-রাসূল আল-আযম মসজিদ
* আল-জাহরা মসজিদ

## তথ্যসূত্র

## বহিঃসংযোগ

বিষয়শ্রেণী:ইরানি স্থাপত্য
বিষয়শ্রেণী:ইরানের মসজিদ
বিষয়শ্রেণী:দক্ষিণ খোরাসান প্রদেশের দর্শনীয় স্থান
বিষয়শ্রেণী:১১শ শতাব্দীর মসজিদ
বিষয়শ্রেণী:ইরানের ভবন ও অবকাঠামো সম্পর্কীয় নিবন্ধ
বিষয়শ্রেণী:ইরানের জাতীয় কাজ
বিষয়শ্রেণী:প্রধান মসজিদ
হাবল (চলচ্চিত্র)

***হাবল*** (***হাবল থ্রিডি***, ***আইম্যাক্স: হাবল***, ও ***আইম্যাক্স: হাবল থ্রিডি*** নামেও পরিচিত) টনি মেয়ারস পরিচালিত ২০১০ সালের মার্কিন প্রামাণ্য চলচ্চিত্র। হাবল স্পেস টেলিস্কোপ মেরামত মিশন নিয়ে নির্মিত এই প্রামাণ্যচিত্র বর্ণনা করেছেন লিওনার্দো ডিক্যাপ্রিও। প্রামাণ্যচিত্রটি ২০১০ সালের ১০ মার্চ মুক্তি পায়।

## বিষয়বস্তু
আইম্যাক্স থ্রিডির সাহায্যে মহাশূন্যের চারিপাশে ৭জন নভোচারীদের ভ্রমণ ও হাবল স্পেস টেলিস্কোপ মেরামতের কাজ দেখানো হয়েছে।

## কুশীলব
* লিওনার্দো ডিক্যাপ্রিও - বর্ণনাকারী
* স্কট ডি. আল্টম্যান - নিজে (শাটল কমান্ডার)
* অ্যান্ড্রু জে. ফিউস্টেল - নিজে (নভোচারী)
* মাইকেল ট. গুড - নিজে (নভোচারী)
* জন এফ. গ্রুনসফেল্ড - নিজে (মিশন স্পেশালিস্ট)
* গ্রেগরি সি. জনসন - নিজে (শাটল পাইলট)
* মাইকেল জে. ম্যাসিমোনি - নিজে (মিশন স্পেশালিস্ট)
* কে. মেগান ম্যাকআর্থার - নিজে (নভোচারী)

## চিত্রায়ণ
ছবিতে দেখানো ফুটেজ দৃশ্যগুলো বিভিন্ন সূত্র থেকে নিয়ে একত্রিত করা হয়েছে, যার মধ্যে স্পেস শাটল কর্তৃক হাবল স্পেস টেলিস্কোপ মেরামত মিশনের সময় পাঠানো আইম্যাক্সের ক্যামেরায় ধারণকৃত ফুটেজগুলো উল্লেখযোগ্য। মেরামত কাজের সময় আইম্যাক্সের ক্যামেরা স্যাটেলাইটের খুব কাছের এবং মেরামত কাজের ছবি তোলার সুযোগ পায়। হাবল স্পেস টেলিস্কোপ প্রথম ১৯৯৩ সালের ডিসেম্বরে তাদের প্রথম মেরামত মিশনে এবং অতি সম্প্রতি ২০০৯ সালের মে মাসে তাদের চতুর্থ মেরামত মিশনে আইম্যাক্সের ত্রিমাত্রিক ক্যামেরা ব্যবহার করে। আইম্যাক্সের ত্রিমাত্রিক ক্যামেরায় এক মাইলে দৈর্ঘ্যের ফিল্ম রয়েছে, যার মাধ্যমে ৮ মিনিট ৩০ সেকেন্ড পর্যন্ত ফুটেজ ধারণ করা যায়।

## মূল্যায়ন
### সমালোচকদের প্রতিক্রিয়া
চলচ্চিত্রটি ইতিবাচক সমালোচনা লাভ করেছে। রটেন টম্যাটোস-এ চলচ্চিত্রটি ৩৭টি সমালোচনার ভিত্তিতে ৮৬% স্কোর লাভ করেছে, যাকে এই ওয়েবসাইটের ভাষায় বলা হয় 'ফ্রেশ' রেটিং। এই ওয়েবসাইটে এই চলচ্চিত্রের অসাধারণ ও বিস্তারিত দৃশ্যের প্রশংসা করা হয়েছে এবং বলা হয়েছে *হাবল থ্রিডি* আইম্যাক্স ও ত্রিমাত্রিক প্রযুক্তির সুবিধা পেয়েছে যা অন্য কোন চলচ্চিত্র পায় নি। চলচ্চিত্র সমালোচনা ওয়েবসাইট মেটাক্রিটিক-এ ১৩টি সমালোচনার ভিত্তিতে চলচ্চিত্রটির রেটিং স্কোর ১০০-এ ৭৯, যা মূলত ইতিবাচক।

### পুরস্কার
* থ্রিডি ক্রিয়েটিভ আর্ট পুরস্কার
** **বিজয়ী:** লুমিয়ের পুরস্কার, শ্রেষ্ঠ ত্রিমাত্রিক চলচ্চিত্র - প্রামাণ্যচিত্র

## তথ্যসূত্র

## বহিঃসংযোগ
* 
* 
* 
* 
* Hubble's Last Visit To Be Relived in 3-D

বিষয়শ্রেণী:২০১০-এর চলচ্চিত্র
বিষয়শ্রেণী:২০১০-এর দশকের প্রামাণ্য চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:ত্রিমাত্রিক স্বল্পদৈর্ঘ্য চলচ্চিত্র
বিষয়শ্রেণী:টনি মেয়ারস পরিচালিত চলচ্চিত্র
বিষয়শ্রেণী:ওয়ার্নার ব্রসের চলচ্চিত্র
বিষয়শ্রেণী:আইম্যাক্সের স্বল্পদৈর্ঘ্য চলচ্চিত্র
বিষয়শ্রেণী:আইম্যাক্সের প্রামাণ্য চলচ্চিত্র
বিষয়শ্রেণী:মহাকাশ সম্পর্কে প্রামাণ্য চলচ্চিত্র
বিষয়শ্রেণী:মার্কিন যুক্তরাষ্ট্রের মহাকাশ কর্মসূচি বিষয়ক প্রামাণ্য চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
বিষয়শ্রেণী:মার্কিন ত্রিমাত্রিক চলচ্চিত্র
বিষয়শ্রেণী:হাবল মহাকাশ দূরবীক্ষণ যন্ত্র
বিষয়শ্রেণী:২০১০-এর ত্রিমাত্রিক চলচ্চিত্র
বিষয়শ্রেণী:মার্কিন প্রামাণ্য চলচ্চিত্র
ফরাসি উইকিপিডিয়া

**ফরাসি উইকিপিডিয়া** () হচ্ছে অনলাইন বিশ্বকোষ উইকিপিডিয়ার ফরাসি ভাষার সংস্করণ। ২০০১-এর মার্চে যাত্রা শুরু হয় এই উইকিপিডিয়ার এবং   পর্যন্ত নিবন্ধ সংখ্যা টি। এটি পঞ্চম বৃহত্তম উইকিপিডিয়া- ইংরেজি উইকিপিডিয়া, ওলন্দাজ উইকিপিডিয়া, জার্মান উইকিপিডিয়া, সুইডিশ উইকিপিডিয়া পরে এর অবস্থান।  , পর্যন্ত  জন ব্যবহারকারী,  জন প্রশাসক, টি ফাইল আছে এই উইকিপিডিয়ায়।

## ইতিহাস
২০১০ সালের ২৩ সেপ্টেমবর ফরাসি উইকিপিডিয়া ১ মিলিয়ন নিবন্ধ তৈরী হয় যা সেই সময়ে একে তৃতীয় স্থানে পৌঁছে দেয়। ২০১৬ সালের এপ্রিল মাসে ৪৬৫৭ জন সক্রিয় সদস্য ছিলেন যারা কমপক্ষে পাঁচটি সম্পাদনা করেছেন।

২০০৮ সালে ফরাসি ভাষার বিশ্বকোষ **কুইড** তাদের ২০০৮ সালের সংস্করণ বাতিল করে, কারণ ফরাসি উইকিপিডিয়ার কারণে তাদের বিক্রি অনেক কমে গিয়েছিলো।

## তথ্যসূত্র

## বহিঃসংযোগ

* ফরাসি উইকিপিডিয়া (মোবাইল সংস্করণ)

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:২০০১-এ প্রতিষ্ঠিত ইন্টারনেট সম্পত্তি
বিষয়শ্রেণী:ফরাসি ভাষার ওয়েবসাইট
২০১৭-এ বাংলাদেশ

**২০১৭-এ [[বাংলাদেশ|বাংলাদেশে]]** সংগঠিত হওয়া ঘটনাবলীর সংক্ষিপ্ত সার এটি।

## রাষ্ট্রীয় দায়িত্বে

* রাষ্ট্রপতি- আবদুল হামিদ;
* প্রধানমন্ত্রী- শেখ হাসিনা।

## ঘটনাবলী
### জানুয়ারি
* ১ জানুয়ারি 
**ডট বাংলা ডোমেইনের জন্য প্রথম পর্যায়ে সাংবিধানিক ও আন্তর্জাতিক প্রতিষ্ঠানের জন্য নিবন্ধন শুরু।
** ২২তম ঢাকা আন্তর্জাতিক বাণিজ্য মেলার উদ্বোধন করেন প্রধানমন্ত্রী শেখ হাসিনা।
** সারা দেশে বই বিতরণের মাধ্যমে বই উৎসব পালন।
* ৬ জানুয়ারি – শ্রীমঙ্গলে বিজিবি-পরিবহন শ্রমিক সংঘর্ষ হয়, এতে ৮ জন গুলিবিদ্ধ সহ ৫০ জন আহত ও ১০০ গাড়ি ভাংচুর হয়।
* ৭ জানুয়ারি – কুয়াকাটায় স্বরাষ্ট্রমন্ত্রীর নিকট নোয়া বাহিনীর ১২ সদস্যদের আত্মসমর্পণ।
* ১৩ জানুয়ারি - টঙ্গীর তুরাগ নদীর তীরে ফজরের নামাজের পর আমবয়ানের মধ্য দিয়ে শুরু হয় বিশ্ব ইজতেমার প্রথম পর্ব।
* ৩০ জানুয়ারি
** মন্ত্রিসভায় বৈঠক শেষে হজ্ব প্যাকেজ ২০১৭ ঘোষণা, এবার হজের সর্বনিম্ন খরচ ৩ লাখ ১৯ হাজার ৩৫৫ টাকা নির্ধারণ করা হয়েছে।
** জিয়া অরফানেজ ট্রাস্ট দুর্নীতি মামলার হাজিরা দিতে আদালতে যান বিএনপির চেয়ারপারসন খালেদা জিয়া।
* ৩১ জানুয়ারি - জাতীয় সংসদের টাঙ্গাইল-৪ (কালিহাতি) আসনের উপনির্বাচন অনুষ্ঠিত হয়।

### ফেব্রুয়ারি
* ১ ফেব্রুয়ারি
**দ্বিতীয় পর্যায়ে সকলের জন্য .বাংলা ডোমেইনের নিবন্ধ উন্মুক্ত।
** ফিলিস্তিনের প্রেসিডেন্ট মাহমুদ আব্বাস তিনদিনের সফরে ঢাকায় আসেন। ১৯৯৭ সালে ইয়াসির আরাফাতের সফরের পর এটিই ফিলিস্তিনি কোন প্রেসিডেন্টের বাংলাদেশ সফর।
** এসএসসি ও সমমান পরীক্ষা শুরু।
* ৩ ফেব্রুয়ারি - শাহজাদপুর উপজেলায় আওয়ামী লীগের দুই পক্ষের সংঘর্ষের সময় গুলিতে আহত হওয়া দৈনিক সমকালের স্থানীয় প্রতিনিধি আবদুল হাকিম শিমুলের মৃত্যু।
* ৭ ফেব্রুয়ারি - টাঙ্গাইল- ৪ আসনের নবনির্বাচিত সাংসদ মোহাম্মদ হাছান ইমাম খাঁনের শপথ।

### মার্চ
* ১২ মার্চ - ঢাকায় আন্তর্জাতিক পুলিশ সম্মেলন শুরু। 
* ২২ মার্চ - জাতীয় সংসদের গাইবান্ধা-১ (সুন্দরগঞ্জ) আসনের উপনির্বাচন অনুষ্ঠিত হবে।
* ৩০ মার্চ - কুমিল্লা সিটি কর্পোরেশন নির্বাচন।
## খেলাধুলা
* ১৭ ফেব্রুয়ারি - ৪র্থ রোলবল বিশ্বকাপ ঢাকায় শুরু হয়।
* ১৮ ফেব্রুয়ারি - ২০১৭ শেখ কামাল আন্তর্জাতিক ক্লাব কাপ চট্টগ্রামে শুরু হয়।

## জন্ম
## মৃত্যু

* ৪ জানুয়ারি - বাংলাদেশের সাবেক রাষ্ট্রদূত, মন্ত্রী ও সাংসদ মোস্তফা ফারুক মোহাম্মদ।
* ১৭ জানুয়ারি - বাংলাদেশের ১৬তম প্রধান বিচারপতি এম. এম. রুহুল আমিন।
* ২৫ জানুয়ারি - বাংলাদেশের সাবেক প্রতিমন্ত্রী ও সাংসদ মোঃ নুরুল হুদা।
* ৩০ জানুয়ারি - কিশোরগঞ্জের যুদ্ধাহত মুক্তিযোদ্ধা মোঃ গোলাম মোস্তফা ঢাকার হৃদরোগ ইনস্টিটিউটে।
* ৫ ফেব্রুয়ারি - বাংলাদেশের সাবেক রেলমন্ত্রী ও সাংসদ সুরঞ্জিৎ সেনগুপ্ত।
* ১৯ মার্চ - বাংলাদেশি গল্পকার, ঔপন্যাসিক, শিশুসাহিত্যিক জুবাইদা গুলশান আরা।
* ২৭ মার্চ - বাংলাদেশি অভিনেতা মিজু আহমেদ।
* ১২ এপ্রিল- বাংলাদেশি সাহিত্যিক শান্তনু কায়সার।
* ১৯ ডিসেম্বর - গোলাম মোস্তফা আহমেদ- গাইবান্ধার রাজনীতিবিদ ও প্রাক্তন সংসদ সদস্য।
* ২১ এপ্রিল - বাংলাদেশি সঙ্গীত শিল্পী লাকী আখান্দ।
* ২১ আগস্ট - বাংলাদেশি চলচ্চিত্র অভিনেতা রাজ্জাক।
* ২৪ নভেম্বর - বাংলাদেশি সঙ্গীত শিল্পী বারী সিদ্দিকী।
* ৩০ নভেম্বর - বাংলাদেশের উত্তর ঢাকার মেয়র ও সংস্কৃতি কর্মী আনিসুল হক (রাজনীতিবিদ)

## তথ্যসূত্র

বিষয়শ্রেণী:২০১৭-এ এশিয়া
বিষয়শ্রেণী:দেশ অনুযায়ী ২০১৭
অরুণ নেত্রাবালি

**অরুণ নেত্রাবালি** একজন ভারতীয়-মার্কিন প্রকৌশলী। তিনি বেল ল্যাবসের নবম প্রেসিডেন্ট।

## জীবনী
নেত্রাবালি ১৯৪৬ সালের ২৬ মে জন্মগ্রহণ করেন। তিনি ইন্ডিয়ান ইন্সটিটিউট অব টেকনোলজি, মুম্বাই থেকে তড়িৎ প্রকৌশলে ১৯৬৭ সালে ব্যাচেলর অব টেকনোলজি ডিগ্রি অর্জন করেন। তিনি রাইস ইউনিভার্সিটি থেকে তড়িৎ প্রকৌশলে ১৯৬৯ সালে মাস্টার অব সায়েন্স এবং ১৯৭০ সালে পিএইচডি ডিগ্রি অর্জন করেন। তিনি ১৯৭০ থেকে ১৯৭২ সালে পর্যন্ত নাসায় কর্মরত ছিলেন। তিনি ১৯৭২ সালে বেল ল্যাবসে মেম্বার অব টেকনিকাল স্টাফ হিসেবে যোগদান করেন। তিনি ১৯৭৮ সালে ভিজুয়াল কমিউনিকেশন্স রিসার্চ ডিপার্টমেন্টের প্রধান হিসেবে নিযুক্ত হন। তিনি ১৯৮৪ সাল থেকে এমআইটিতে অ্যাডজাঙ্কট অধ্যাপক হিসেবে কর্মরত ছিলেন। তিনি ১৯৯৯ সালের জুন থেকে ২০০২ সালের জানুয়ারি পর্যন্ত বেল ল্যাবসের প্রেসিডেন্ট হিসেবে দায়িত্ব পালন করেন।
তার প্রকাশনায় রয়েছে ১৮০টির অধিক গবেষণাপত্র এবং ৩টি বই। তার ৭০টির অধিক প্যাটেন্ট রয়েছে। 
 
## পুরস্কার ও সম্মাননা
* আইইইই আলেক্সান্ডার গ্রাহাম বেল মেডেল ১৯৯১
* কম্পিউটার অ্যান্ড কমিউনিকেশন্স প্রাইজ (১৯৯৭)
* আইইইই ফ্রেডরিক ফিলিপস অ্যাওয়ার্ড (২০০০)
* ন্যাশনাল মেডেল অব টেকনোলজি অ্যান্ড ইনোভেশন ২০০১
* আইইইই কিলবি মেডেল (২০০১)
* পদ্মভূষণ (২০০১)

## তথ্যসূত্র

বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বিষয়শ্রেণী:মুম্বইয়ের ব্যবসায়ী
বিষয়শ্রেণী:ভারতীয় বংশোদ্ভূত মার্কিন ব্যক্তি
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:জীবিত ব্যক্তি
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:বিজ্ঞান ও প্রকৌশলে পদ্মভূষণ প্রাপক
বিষয়শ্রেণী:১৯৪৬-এ জন্ম
বিষয়শ্রেণী:আইআইটি বম্বের প্রাক্তন শিক্ষার্থী
বিষয়শ্রেণী:মার্কিন প্রধান প্রযুক্তি কর্মকর্তা
বিষয়শ্রেণী:রাইস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় ব্যক্তি
জার্মান উইকিপিডিয়া

**জার্মান উইকিপিডিয়া** () হচ্ছে অনলাইন বিশ্বকোষ উইকিপিডিয়ার জার্মান ভাষার সংস্করণ। ২০০১ সালের মার্চে যাত্রা শুরু হয় এই উইকিপিডিয়ার এবং   পর্যন্ত নিবন্ধ সংখ্যা টি এবং  জন ব্যবহারকারী,  জন প্রশাসক টি ফাইল আছে এই উইকিপিডিয়ায়।

## ইতিহাস
জার্মান উইকিপিডিয়া হচ্ছে ইংরেজির বাইরে অন্য ভাষার উইকিপিডিয়া সংস্করণ এবং প্রথম দিকে এর নাম ছিলো deutsche.wikipedia.com । ১৬ মার্চ ২০০১ সালে জিমি ওয়েলস এটা তৈরীর ঘোষণা দেন। প্রধান পাতার পাশাপাশি ২০০১ সালের এপ্রিল মাসে জার্মান ভাষায় নিবন্ধ তৈরী শুরু হয়, নুপিডিয়া থেকে অনুবাদ করা হতে থাকে।

## তথ্যসূত্র

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:২০০১-এ প্রতিষ্ঠিত ইন্টারনেট সম্পত্তি
বিষয়শ্রেণী:জার্মান ভাষার ওয়েবসাইট
মণি লাহিড়ী

**মণি লাহিড়ী** (মৃত্যু: ২৮ সেপ্টেম্বর ১৯৩২) ভারতের স্বাধীনতা আন্দোলনের একজন বাঙালি শহীদ।

## বিপ্লবী কার্য ও মৃত্যু
মনি লাহিড়ী পাবনা জেলায় বিপ্লবী দলের সভ্য ছিলেন। স্টেটসম্যান পত্রিকার ভারতবিদ্বেষী সম্পাদককে হত্যার চেষ্টা করেছিলেন। সম্পাদক আলফ্রেড ওয়াটসন বিপ্লবীদের বিরুদ্ধে ব্যবস্থা নিতে সরকারকে ক্রমাগত প্ররোচিত করত এবং অসম্মানজনক মন্তব্য লিখতো। এর আগে ৫ আগস্ট ১৯৩২ সালে বিপ্লবী অতুল সেন এই প্রচেষ্টায় শহীদ হন। পরের মাসেই ২৮ সেপ্টেম্বর ১৯৩২ বিপ্লবী মনি লাহিড়ী ও তার দুই সঙ্গী গাড়ীতে উপবিষ্ট ওয়াটসনকে গুলি ছোঁড়েন। পুলিশে পাল্টা আক্রমণ করলে তারা আক্রমণ এড়িয়ে পালাতে গেলে মাঝেরহাটের কাছে তাদের গাড়ি দুর্ঘটনায় পড়ে। অন্যতম সাথী বিপ্লবী অনিল ভাদুড়ী মারাত্মকভাবে আহত হন ও মারা যান। আহত অবস্থায় দৌড়ে পালানোর সময় অতিরিক্ত রক্তক্ষরণে মারা যান বিপ্লবী মনি লাহিড়ী।

## তথ্যসূত্র

বিষয়শ্রেণী:১৯৩২-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:কলকাতা জেলার ব্যক্তি
বিষয়শ্রেণী:পাবনা জেলার ব্যক্তি
বিষয়শ্রেণী:ব্রিটিশ শাসনামলে বাংলার বিপ্লবী
জ্ঞান চক্রবর্তী

**জ্ঞান চক্রবর্তী** (১৯০৬ ― ১৮ আগস্ট ১৯৭৭) ছিলেন একজন বাংলাদেশি সাম্রাজ্যবাদবিরোধী সশস্ত্র বিপ্লবী ও সাম্যবাদী নেতা। জন্ম হয়েছিল ঢাকার বিক্রমপুরে। পিতা লব্ধপ্রতিষ্ঠ উকিল যামিনী চক্রবর্তী।

## শিক্ষা
মাত্র ১২ বছর বয়সে তিনি সশস্ত্র বিপ্লববাদী সংগঠন অনুশীলন সমিতির শাখা ‘বাণী সংঘে’র সাথে যুক্ত হন। পরে যুগান্তর দলে যোগ দেন। ১৯৩১ সালে তিনি গ্রেফতার হন।&nbsp;ওই বছর তিনি ঢাকা বিশ্ববিদ্যালয়ে এম.এস.সি পড়ছিলেন। এসময় তার অন্যতম বন্ধু ছিলেন বিপ্লবী জগদীশ চক্রবর্তী।

## সাম্যবাদী আন্দোলন
গ্রেপ্তার হয়ে বক্সা দুর্গ ও দেউলি বন্দিনিবাসে আটক থাকেন এবং এখানেই মার্কসবাদী দর্শনে আগ্রহ জন্মে। 'কমিউনিস্ট কনসলিডেশনে' যোগ দিয়ে ১৯৩৮ সালে মুক্তিলাভের পর ঢাকায় কমিউন করে সকলকে নিয়ে যৌথভাবে থাকতে আরম্ভ করেন। তার কমিউন থেকেই নানারকম গণসংগঠনের প্রচেষ্টা, বিড়িশ্রমিক, ও মজদুর ইউনিয়ন সংগঠিত হয়। গ্রামীণ কৃষকরাও এসে পরামর্শ নিতেন। ঢাকায় রেবতী মোহন বর্মণের উদ্যোগে মার্ক্সবাদী প্রকাশনার কেন্দ্র স্থাপিত হলে নেপাল নাগ, রণেন বসুর সাথে তিনি মার্ক্সবাদী পুস্তক প্রকাশ ও প্রচারের দায়িত্ব নেন। সাম্রাজ্যবাদ বিরোধী পুস্তক গোপনে বা ছদ্মবেশে তিনি বিলি করতেন। কমিউনিস্ট পার্টি নিষিদ্ধ হলে কংগ্রেস কর্মীদের সাথে সাম্রাজ্যবাদ বিরোধী ঐক্যের দাবীতে সম্মেলনে অংশ নেন। এই সময় ১৪৪ ধারা ভঙ্গের অভিযোগে পুলিশ তাকে গ্রেপ্তার করে। ১৯৪৩- ৪৭ সালে ঢাকা জেলা কমিউনিস্ট পার্টির সম্পাদক ছিলেন।

সেই সময় প্রগতিশীল তরুন, ছাত্র- যুব, বুদ্ধিজীবী এবং উকিলদের ভেতর সাম্যবাদী আদর্শ ও চেতনা প্রসারে তার ভূমিকা ছিল। ১৯৪৮ সালে কমিউনিস্ট পার্টি পূনরায় নিষিদ্ধ হলে আবার কারাবাস হয়। মুক্তি পেলেও পুলিশি হামলা চলতে থাকে তার ওপরে।

## মুক্তিযুদ্ধ
১৯৫৮ সালে আইয়ুব খানের সামরিক শাসনে তাকে নিয়ে ২০ জন কমিউনিস্ট নেতার ওপর গ্রেপ্তারী পরোয়ানা জারী হয়েছিল। বাংলাদেশ মুক্তিযুদ্ধ চলাকালীন ঢাকায় মুক্তিযোদ্ধাদের শিবির পরিচালনার ভার নিয়েছিলেন বৃদ্ধ বয়েসেও। ১৯৭৫ এ মুজিবর রহমানের হত্যার পর সামরিক শাসন জারী হলে আবার আত্মগোপন করেন। আজীবন সকলের সাথে কষ্ট স্বীকার করে দিনযাপন করেছেন। জীবনের ৩৫ বছর আত্মগোপনে বা কারান্তরালে কাটিয়েছেন এই বিপ্লবী। গ্রামাঞ্চলে কাজ করার সময় টাইফয়েড রোগে আক্রান্ত হন।

## সাহিত্যকর্ম
* ঢাকা জেলার কমিউনিস্ট আন্দোলনের অতীত যুগ
* কৃষক নেতা জিতেন ঘোষ
* অমর লেনিন

## মৃত্যু
চিকিৎসার কারণে কলকাতায় আসেন এবং হাসপাতালে মারা যান ১৮ আগস্ট ১৯৭৭।

## তথ্যসূত্র

বিষয়শ্রেণী:১৯০৬-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৭৭-এ মৃত্যু
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী সমাজতন্ত্রী
বিষয়শ্রেণী:বাংলাদেশী সাম্যবাদী
বিষয়শ্রেণী:মুন্সীগঞ্জ জেলার ব্যক্তি
বিষয়শ্রেণী:বাংলাদেশী হিন্দু
বিষয়শ্রেণী:ব্রিটিশ শাসনামলে বাংলার বিপ্লবী
ইতালীয় উইকিপিডিয়া

**ইতালীয় উইকিপিডিয়া** () হচ্ছে অনলাইন বিশ্বকোষ উইকিপিডিয়ার ইতালীয় ভাষার সংস্করণ। ১১ মে ২০০১ সালে যাত্রা শুরু হয় এই উইকিপিডিয়ার এবং   পর্যন্ত নিবন্ধ সংখ্যা টি এবং  জন ব্যবহারকারী,  জন প্রশাসক টি ফাইল আছে এই উইকিপিডিয়ায়।

## ইতিহাস
২০০১ সালের মার্চে ইংরেজি উইপিডিয়ার সহপ্রতিষ্ঠাতা জিমি ওয়েলস অন্যান্য ভাষায় উইকিপিডিয়া সংস্করণ চালুর প্রস্তাব করেন। প্রথম দিকে খোলা উইকিভাষা সমূহের মধ্যে ইতালিয় উইকি অন্যতম। ২০০১ সালের মে মাসে ইতালিয় উইকি যাত্রা শুরু করে। প্রথম দিকে এর ঠিকানা ছিলো italian.wikipedia.com। অল্প কিছু দিনের মধ্যে it.wikipedia.com ঠিকানা চালু হয়ে। প্রথম পাতাটি ইংরেজি উইকিপিডিয়া থেকে অনুবাদ ছাড়াই কপি করা হয়। ১১ জুন ২০০১ সালে প্রথম ইতালি উইকিতে সম্পাদনা করা হয়।

## তথ্যসূত্র

## বহিঃসংযোগ

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:২০০১-এ প্রতিষ্ঠিত ইন্টারনেট সম্পত্তি
সেবুয়ানো উইকিপিডিয়া

**সেবুয়ানো উইকিপিডিয়া** () হচ্ছে অনলাইন বিশ্বকোষ উইকিপিডিয়ার সেবুয়ানো ভাষার সংস্করণ। ২০০৫ এর শুরুর দিকে এটির যাত্রা শুরু হয় এই উইকিপিডিয়ার।ইংরেজি উইকিপিডিয়ার পরে এটি হলো ২য় বৃহত্তম উইকিপিডিয়া।   পর্যন্ত নিবন্ধ সংখ্যা  এবং  জন ব্যবহারকারী,  জন প্রশাসক ও টি ফাইল আছে এই উইকিপিডিয়ায়।

এই উইকিপিডিয়ার অধিকাংশ নিবন্ধ স্বয়ংক্রিয় প্রোগ্রাম Lsjbot এর সাহায্যে তৈরী। জানুয়ারী ২০১৬ তে সেবুয়ানো উইকিপিডিয়া তৃতীয় স্থান অর্জন করে। সামনে ছিলো ইংরেজি ও সুইডিশ উইকিপিডিয়া এবং পিছনে জার্মান উইকিপিডিয়া। বর্তমানে এতে সক্রিয় ব্যবহারকারীর সংখ্যা  জন।

## ইতিহাস এবং নিবন্ধের বৃদ্ধি
সেবুয়ানো ভাষার উইকিপিডিয়া জুন ২০০৫ সালে চালু হয়েছিল। জানুয়ারি ২০০৬ সালে ১,০০০ নিবন্ধ তৈরি হয়, এবং নভেম্বর ২০০৬ সালে এটি ১,৪০০ নিবন্ধে পৌঁছে। ২০০৬ ও ২০০৭ সালের শেষের দিকে, বটগুলো ফ্রান্সের পৌরসভাগুলোর উপর ১০,০০০ নিবন্ধ তৈরি করে।

২০১২ সালের শেষ নাগাদ, নিবন্ধের সংখ্যা প্রায় ৩০,০০০-এ পৌঁছে। ডিসেম্বর ২০১২ সালে, Lsjbot নিবন্ধ তৈরি করা শুরু করে। এর ফলস্বরূপ, ২০১৩ সালে নিবন্ধের সংখ্যা নাটকীয়ভাবে বৃদ্ধি পায়, এবং ফেব্রুয়ারি থেকে ডিসেম্বর ২০১৩-এর মধ্যে নিবন্ধের সংখ্যা নয় গুণ বৃদ্ধি পায়। ২০১৫ সালের শেষ নাগাদ, মোট ১.৪ মিলিয়ন নিবন্ধের প্রায় ৯৯ শতাংশ বট দ্বারা তৈরি হয়, যার মধ্যে প্রায় ২৫,০০০ নিবন্ধ স্থানীয় সম্পর্কিত এবং বাকিগুলো জীবিত প্রজাতি সম্পর্কিত নিবন্ধ ছিল যা Lsjbot দ্বারা তৈরি হয়েছিল।

২০১৪ সালের ১৬ জুলাই, সেবুয়ানো ভাষার উইকিপিডিয়ায় এক মিলিয়ন নিবন্ধ হয়, যা একে দ্বাদশ বৃহত্তম উইকিপিডিয়া বানায়। স্প্যানিশ, ইতালীয়, রুশ, ফরাসি, ডাচ এবং জার্মান ভাষার উইকিপিডিয়াকে অতিক্রম করার পর, ২০১৬ সালের ফেব্রুয়ারিতে এটি দুই মিলিয়ন নিবন্ধে পৌঁছায়। প্রায় ছয় মাস পর তৃতীয় মিলিয়ন এবং আরো ছয় মাস পরে চতুর্থ মিলিয়ন নিবন্ধ তৈরি হয়। ২০১৭ সালের আগস্টে পঞ্চম মিলিয়নতম নিবন্ধটি তৈরি হয়, এবং এটি  বৃহত্তম উইকিপিডিয়া হয়ে ওঠে।


File:WikiStats PlotTotalArticlesCEBWikipedia.png|সেবুয়ানো উইকিপিডিয়ার নিবন্ধের সংখ্যা
File:WikiStats PlotNewArticlesCEBWikipedia.png|নতুন নিবন্ধের সংখ্যা ব্যবহারকারী গোষ্ঠী অনুযায়ী, বট নীল রঙে
File:CebuanoWP agathis-unicincta botgenerated.png|Lsjbot দ্বারা তৈরি স্বয়ংক্রিয় নিবন্ধ


২০১৫ সালের জুলাইয়ে উইকিডাটার সেবুয়ানো উইকিপিডিয়ার বিষয়বস্তু বিশ্লেষণে দেখা যায় যে তত্কালীন ১.২১ মিলিয়ন নিবন্ধের ৯৫.৮ শতাংশ জীবিত প্রজাতি এবং জীববৈচিত্র্য (১,১৬০,৭৮৭) এবং ৩.৩ শতাংশ শহর ও সম্প্রদায় (৩৯,৪২০) নিয়ে।

## ভাষা অঞ্চলে গুরুত্ব

সেবুয়ানো উইকিপিডিয়া সংখ্যার দিক থেকে ফিলিপাইনের ভাষাগুলির মধ্যে বৃহত্তম, যা ওয়ারে উইকিপিডিয়া এবং তাগালগ উইকিপিডিয়ার তুলনায় এগিয়ে রয়েছে (যা  অনুযায়ী যথাক্রমে  এবং  নিবন্ধ রয়েছে)।

সেবুয়ানো ফিলিপাইনের দ্বিতীয় সবচেয়ে বেশি কথ্য ভাষা, যতে প্রায় ২০ মিলিয়ন মানুষ কথা বলে। সেবুয়ানো ভাষার উইকিপিডিয়া সম্প্রদায় দাবি করে যে এটি এই ভাষায় একমাত্র অনলাইন বিশ্বকোষ।

তবে, সেবুয়ানো উইকিপিডিয়া ফিলিপাইনে ব্যাপকভাবে ব্যবহৃত হচ্ছে বলে মনে হচ্ছে না;  ওই দেশের ৯০ শতাংশ মানুষ ইংরেজি উইকিপিডিয়া, ৫ শতাংশ টাগালগ এবং ৩ শতাংশ রুশ উইকিপিডিয়া ব্যবহার করে। সেবুয়ানো উইকিপিডিয়ার পাঠকের প্রায় ৩০ শতাংশ চীন থেকে, ২২ শতাংশ মার্কিন যুক্তরাষ্ট্র থেকে, এবং মাত্র ১১ শতাংশ ফিলিপাইনের (প্রায় ফ্রান্সের সমান সংখ্যা)।

## তথ্যসূত্র

## বহিঃসংযোগ

* সেবুয়ানো উইকিপিডিয়া
* সেবুয়ানো উইকিপিডিয়া মোবাইল

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:২০০৫-এ প্রতিষ্ঠিত ইন্টারনেট সম্পত্তি
রোহান মেহরা

**রোহান মেহরা** হচ্ছেন একজন ভারতীয় অভিনেতা এবং মডেল। তিনি স্টার প্লাসে প্রচারিত জনপ্রিয় ধারাবাহিক ইয়ে রিশতা কেয়া কেহলাতা হে-এ নক্ষ সিংহানিয়া চরিত্রে অভিনয় করেছেন। ২০১৬ সালে, তিনি কালারসে সম্প্রচারিত জনপ্রিয় রিয়্যালিটি অনুষ্ঠান বিগ বসের দশম আসরে একজন প্রতিযোগী হিসেবে অংশগ্রহণ করেছেন, যেখানে তিনি ৫ম স্থান অধিকার করেন।

## অভিনয়ের তালিকা
### টেলিভিশন

### চলচ্চিত্র

## পুরস্কার

## তথ্যসূত্র

## বহিঃসংযোগ

* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৯-এ জন্ম
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:ভারতীয় ধারাবাহিক নাটকের অভিনেতা
বিষয়শ্রেণী:পাঞ্জাবি ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:১৯৯০-এ জন্ম
তারাদাস মুখোপাধ্যায়

**তারাদাস মুখোপাধ্যায়** ( ২.১২.১৯০৫ - ৫.০৭.১৯৩৩) ব্রিটিশ বিরোধী সংগ্রামের একজন বাঙালি বিপ্লবী। তার বাড়ি ছিল নদীয়ার কৃষ্ণনগরে।

## বিপ্লবী কার্য
তারাদাস মুখোপাধ্যায় ছিলেন বিপ্লবী শহীদ অনন্তহরি মিত্রের সহকর্মী। বিপ্লবী কর্মকাণ্ডে যোগ আছে এই সন্দেহে সরকার তাকে অন্তরীন রাখে। অন্তরীন অবস্থা থেকে মুক্তি পাওয়ার পর সাধনা লাইব্রেরি, দরিদ্র ভান্ডার ইত্যাদি সামাজিক সংগঠনের পাশাপাশি রাজনৈতিক আন্দোলনকে সক্রিয় করার চেষ্টা করতে থাকেন। রাজদ্রোহমূলক গান গাইবার জন্যে পুলিশ তাকে গ্রেপ্তার করে ১৯২৯ সালে। লাহোর জেলে বিপ্লবী যতীন্দ্র নাথ দাস, ভগৎ সিং প্রমুখদের অনশন সমর্থনে বিক্ষোভে অংশ নেওয়া এবং রাজবন্দী দিবস পালন করেছিলেন এই অপরাধে ছয় মাস জেল হলেও তার মুক্তি মেলেনি। বিনা বিচারে তাকে দু বছর জেলবন্দী করে রাখা হয়।

## মৃত্যু
জেল থেকে মুক্তিলাভের অল্পদিন পরে ৫ জুলাই, ১৯৩৩ তিনি উড়িষ্যার বারিপদায় আত্মহত্যা করেন। ধারণা করা হয় জেলে তার শরীর ও মনের ওপর প্রচন্ড অত্যাচারের ফলে উন্মাদ হয়ে যান এই বিপ্লবী।

## তথ্যসূত্র

বিষয়শ্রেণী:১৯০৫-এ জন্ম
বিষয়শ্রেণী:১৯৩৩-এ মৃত্যু
বিষয়শ্রেণী:নদিয়া জেলার ব্যক্তি
বিষয়শ্রেণী:বাঙালি বিপ্লবী
অঞ্জলি

**অঞ্জলি** () (জন্ম: ১৬ জুন ১৯৮৭) একজন পুরস্কারজয়ী ভারতীয় অভিনেত্রী যিনি বহু তামিল এবং তেলুগু ছবিতে অভিনয় করেছেন। ২০০৬ সালে তিনি তেলুগু ছবি "ফটো" এর মাধ্যমে অভিনয় শুরু করেন। এরপর তিনি "কাত্রাধু থামিঝ" ছবিতে অভিনয় করেন এবং আএ ছবির জন্য ফিল্মফেয়ার পুরস্কার লাভ করেন। ২০১০ এবং ২০১১ সালে তিনি "আঙ্গাদা থেরু" এবং "এঙ্গায়াম ইপোথাম" ছবিতে অভিনয়ের জন্য ফিল্মফেয়ার অ্যাওয়ার্ডে সেরা চলচ্চিত্র তারকা নির্বাচিত হন। এভাবে ধীরে ধীরে তিনি তামিল এবং তেলুগু ভাষার অন্যতম জনপ্রিয় তারকায় পরিণত হন। 

## ব্যক্তিগত জীবন
অঞ্জলি অন্ধ্র প্রদেশের পূর্ব গোদাবরি জেলার রাজোলে জন্মগ্রহণ করেন। তার দুই ভাই ও একজন বোন রয়েছে।  তিনি রাজোলে তার শিক্ষাজীবন শেষ করেন।  এবং পরে চেন্নাই এ চলে যান। তামিলনাড়ু তে তিনি গণিতে স্নাতক পাশ করেন।
.
শিক্ষাজীবন শেষে তিনি স্বল্পদৈর্ঘ্যের চলচ্চিত্রে অভিনয় করেন যার ফলে পরে তিনি তেলুগু ছবিতে অভিনয়ের সুযোগ পান। 

## তথ্যসূত্র

## বহিঃসংযোগ

* 

বিষয়শ্রেণী:চেন্নাইয়ের অভিনেত্রী
বিষয়শ্রেণী:তেলুগু অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় মডেল
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় নারী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:পূর্ব গোদাবরী জেলার ব্যক্তি
বিষয়শ্রেণী:১৯৮৬-এ জন্ম
বিষয়শ্রেণী:অন্ধ্রপ্রদেশের অভিনেত্রী
চন্দ্রমুখী বসু

**চন্দ্রমুখী বসু** (১৮৬০ - ১৯৪৪) একজন মহিলা বাঙালি শিক্ষাবিদ। পিতার নাম ভুবনমোহন বসু। তিনি দেরাদুন প্রবাসী বাঙালী খৃষ্টান পরিবারের কন্যা। রসরাজ অমৃতলাল বসুর সম্পর্কিত ভগিনী।

## বিশেষ কৃতিত্ব
চন্দ্রমুখী বসু কলকাতা বিশ্ববিদ্যালয়ের প্রথম এম. এ পাশ মহিলা। দেরাদুন নেটিভ স্কুল থেকে প্রবেশিকা পরীক্ষার অনুমতি পান ১৮৭৬ সালে। জুনিয়র পরীক্ষা বোর্ড তাকে প্রবেশিকা মানসম্পন্ন ধরলেও বঙ্গ মহিলা বিদ্যালয় স্বীকার করেনি। ১৮৮০ সালে ফ্রি চার্চ নরমাল স্কুল থেকে চন্দ্রমুখী দ্বিতীয় বিভাগে এবং বেথুন স্কুল থেকে কাদম্বিনী গঙ্গোপাধ্যায় তৃতীয় বিভাগে এফ.এ পাশ করেন। ১৮৮৪ সালে তিনি একা মহিলা হিসেবে ইংরেজি অনার্স সহ এম.এ পাশ করেছিলেন। বাংলার নারী শিক্ষার ইতিহাসে তার এই প্রচেষ্টা একটা মাইলফলক। তার এই কৃতিত্বের জন্য ১৮৮৪ সালে ঈশ্বরচন্দ্র বিদ্যাসাগর তাঁকে উপহার দিয়েছিলেন চার্লস ক্লাউডেন ক্লার্ক সম্পাদিত শেক্সপিয়র রচনাবলি।

## কর্মজীবন
বেথুন কলেজে অধ্যাপনার কাজ শুরু করেন ১৮৮৬ খ্রিষ্টাব্দে। ১৮৮৮ তে বেথুনে স্কুল ও কলেজ বিভাগ আলাদা হলে তিনি তার অধ্যক্ষা হন। অসুস্থতাজনিত কারণে তিনি অবসর নেন ১৯০১ সালে। অবসর জীবন দেরাদুনে অতিবাহিত করেছিলেন।

## তথ্যসূত্র

বিষয়শ্রেণী:১৮৬০-এ জন্ম
বিষয়শ্রেণী:১৯৪৪-এ মৃত্যু
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দেরাদুনের ব্যক্তি
বিষয়শ্রেণী:বাঙালি শিক্ষাবিদ
বিষয়শ্রেণী:বেথুন কলেজের প্রাক্তন শিক্ষার্থী
বিষয়শ্রেণী:বাঙালি খ্রিস্টান
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:১৯শ শতাব্দীর বাঙালি
বিষয়শ্রেণী:২০শ শতাব্দীর বাঙালি
বিষয়শ্রেণী:বাঙালি বিজ্ঞানী
বিষয়শ্রেণী:২০শ শতাব্দীর ভারতীয় চিকিৎসক
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:২০শ শতাব্দীর নারী চিকিৎসক
বিষয়শ্রেণী:১৯শ শতাব্দীর ভারতীয় নারী বিজ্ঞানী
বিষয়শ্রেণী:১৯শ শতাব্দীর ভারতীয় চিকিৎসক
বিষয়শ্রেণী:১৯শ শতাব্দীর ভারতীয় নারী শিক্ষাবিদ
চন্দ্রনন্দিনী

***চন্দ্রনন্দিনী*** “কাল্পনিক ড্রামা” জাতীয় নাটক যা প্রতি সোম - শুক্রবার রাত ৯ টায় (বাংলাদেশ সময় অনুযায়ী) সম্প্রচারিত হয়। নাটকটি সোভা কাপুর এবং একতা কাপুর দ্বারা প্রযোজিত বালাজী টেলিফিল্মস এর ব্যানারে নির্মিত। এতে সম্রাট চন্দ্রগুপ্তের চরিত্রে রজত টোকাস এবং নন্দিনীর চরিত্রে শ্বেতা বসু প্রসাদ  অভিনয় করেছেন। নাটকটি সম্রাট চন্দ্রগুপ্ত মৌর্য এর কাহিনির উপর ভিত্তি করে নির্মিত।

## চরিত্রায়ণ
*রজত টোকাস - চন্দ্রগুপ্ত মৌর্য
*শ্বেতা বসু প্রসাদ - নন্দিনী (মহাপদ্মানন্দ এর কন্যা), চন্দ্রগুপ্তের তৃতীয় স্ত্রী (কাল্পনিক চরিত্র)
*সানবি তালওয়ার - দুর্ধরা, চন্দ্রগুপ্তের দ্বিতীয় স্ত্রী
*তনু খান - হেলেনা (সেলুকাস ১ নিকেটর এর কন্যা), চন্দ্রগুপ্তের প্রথম স্ত্রী
*মনোজ কলহাটকার - চাণক্য
*পাপিয়া সেনগুপ্তা - মুরা, চন্দ্রগুপ্তের মা
*অর্পিত রঙ্কা - মহাপদ্মানন্দ, নন্দিনীর বাবা
*উর্ফি যাধব - ছায়া, চন্দ্রগুপ্তের বোন
*শিবা চাড্ডা - হেলেনার মা,
*চেতন হনসরাজ - মালয়কেতু, নন্দিনীর সাবেক হবু বর,পর্বতক রাজ্যের রাজা
*লোকেস ভাট্টা - ধন নন্দ, মহাপদ্মানন্দের পুত্র এবং নন্দিনীর ভাই
*মানসী শর্মা - রাণি অবন্তিকা, নন্দিনীর মা এবং মহাপদ্মানন্দের দ্বিতীয় স্ত্রী, 
*রহিত চৌধুরী - ভাকর্নস, মহাপদ্মানন্দের মন্ত্রী
*একরুপ বেদি - কিন্নরি 
*গীতাঞ্জলী মিশরা - সুনন্দা, মহাপদ্মানন্দের প্রথম স্ত্রী
*বিভূতি ঠাকুর - কনিকা, চন্দ্রগুপ্তের পালক মা
* ঈশান সিং মানহস - সত্যজিত
*সিদ্ধার্থ নিগম- বিন্দুসার, চন্দ্রগুপ্ত ও  দুর্ধরার পুত্র
*অভনীত কৌর-চারুমতি,বিন্দুসারের স্ত্রী

## তথ্যসূত্র

বিষয়শ্রেণী:ভারতীয় টেলিভিশন নাটক
বিষয়শ্রেণী:২০১৭-এ সমাপ্ত ভারতীয় টেলিভিশন ধারাবাহিক
বিষয়শ্রেণী:স্টার প্লাসের মৌলিক অনুষ্ঠান
বিষয়শ্রেণী:২০১৬-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:বালাজী টেলিফিল্মস টেলিভিশন ধারাবাহিক
বিষয়শ্রেণী:হিন্দি ভাষার টেলিভিশন অনুষ্ঠান
বিষয়শ্রেণী:ভারতীয় নাট্য টেলিভিশন ধারাবাহিক